Crna Gora

Ministarstvo unutrašnjih poslova

 Bulevar Sv. Petra Cetinjskog 22,

81000 Podgorica, Crna Gora

 tel: +382 20 241 590

fax: +382 20 246 779

[www.mup.gov.me](http://www.mup.gov.me)

Br: 01-082/20-10848 15.07.2020.g.

U skladu sa članom 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija (“Službeni list CG” 41/2018), Ministarstvo unutrašnjih poslova objavljuje
 **JAVNI POZIV**

**za predlaganje predstavnika/ce nevladine organizacije u Timu za formalnu identifikaciju žrtava trgovine ljudima**

U cilju unapređenja sistema formalne identifikacije žrtava trgovine ljudima izrađene su Standardne operativne procedure (SOP) za identifikaciju žrtava trgovine ljudima kojima se definiše način i postupak za dodjeljivanje statusa žrtve trgovine ljudima, licu koje je identifikovano kao potencijalna žrtva. U cilju operacionalizacije primjene predmetnih Standardnih operativnih procedura Ministar unutrašnjih poslova je Rješenjem broj 01-050/19-4043/1 od 15.11. 2019. godine formirao Tim za formalnu identifikaciju žrtava trgovine ljudima. Tim čine predsjednik, sekretar i tri stalna člana.

Zadaci Tima su da:

* iskoordinira inicijalno upućivanje i zaštitu lica za koja se pretpostavlja da je žrtva trgovine ljudima;
* sprovede postupak formalne identifikacije žrtava trgovine ljudima,
* ostvaruje komunikaciju i saradnju sa lokalnim partnerima,
* obilazi lokacije na kojima borave ranjive kategorije;
* o rezultatima svog rada kvartalno informiše Ministra unutrašnjih poslova.

Članovi Tima dostupni su 24h i obavezni izaći na teren u slučaju kada se pojavi potencijalna žrtva trgovine na teritoriji cijele Crne Gore.

**Broj predstavnika NVO u Radnom timu: 1**

Nevladina organizacija može predložiti samo jednog predstavnika za članstvo u Timu.

Više nevladinih organizacija mogu predložiti istog kandidata.

**Kriterijumi za nevladinu organizaciju koja može da predloži svog predstavnika u Timu:**

- da je upisana u registar nevladinih organizacija prije objavljivanja javnog poziva;
- da u statutu ima utvrđene djelatnosti i ciljeve u oblasti zaštite i promovisanja ljudskih i manjinskih prava;

- da se ne nalazi u registru kaznene evidencije;

- da je u prethodne tri godine, u vezi sa pitanjem koje sagledava radno tijelo, sprovela istraživanje, izradila dokument, organizovala skup ili realizovala projekat usmjeren na unaprjeđenje stanja u oblasti zaštite i promovisanja ljudskih i manjinskih prava;

- da je predala poreskom organu prijavu za prethodnu fiskalnu godinu (fotokopija bilansa stanja i uspjeha);

- da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

**Kriterijumi koje treba da ispunjava predstavnik nevladine organizacije u Timu:**

- da ima prebivalište u Crnoj Gori;

- da je po zanimanju psiholog;

- da ima licencu za obavljanje specijalizovanih stručnih poslova u socijalnoj i dječjoj zaštiti;
- da ima iskustvo u oblasti zaštite i promovisanja ljudskih i manjinskih prava;

- da nije član organa političke partije, javni funkcioner, državni službenik, odnosno namještenik.

Predlaganje predstavnika/ce nevladine organizacije vrši se na **Obrascu 2** propisanom Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija.

Nevladina organizacija dužna je da, uz propisani obrazac za predlaganje predstavnika/ce nevladine organizacije u Timu, dostavi i sljedeću dokumentaciju:

- dokaz da je nevladina organizacija upisana u registar nevladinih organizacija (fotokopija);

- fotokopija statuta nevladine organizacije;

- dokaz da je u prethodne tri godine, u vezi sa pitanjem koje sagledava radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u oblasti zaštite i promovisanja ljudskih i manjinskih prava, potpisan od strane lica ovlašćenog za zastupanje i potvrđen pečatom nevladine organizacije;
- dokaz da je predala poreskom organu prijavu za prethodnu fiskalnu godinu (fotokopija bilansa stanja i uspjeha);

- izjavu lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;

- fotokopija lične karte ili druge javne isprave na osnovu koje se može utvrditi identitet predloženog predstavnika/ce nevladine organizacije u radnom tijelu;

- biografiju predloženog predstavnika/ce nevladine organizacije u radnom tijelu;

- dokaz o iskustvu predstavnika/ce nevladine organizacije u oblasti zaštite i promovisanja ljudskih i manjinskih prava (stručni rad, sertifikat ili drugi dokument);

- fotokopiju dokaza o stručnoj spremi (završen Filozofski fakultet, odsjek za psihologiju) 240 ECTS kredita, VII nivo nacionalnog kvalifikacionog okvira;

- fotokopiju licence za obavljanje specijalizovanih stručnih poslova u socijalnoj i dječjoj zaštiti;

- izjavu predloženog predstavnika/ce nevladine organizacije u radnom tijelu da nije član/ica organa političke partije, javni funkcioner/ka, rukovodeće lice ili državni službenik/ca, odnosno namještenik/ica;

- izjavu predstavnika/ce nevladine organizacije da prihvata da ga ta nevladina organizacija predloži kao svog predstavnika u radnom tijelu.

**Rok i način dostavljanja predloga:**

Predlog se dostavlja na arhivu Ministarstva unutrašnjih poslova ili putem poste na adresu:

**Ministarstvo unutrašnjih poslova**

**Za Odjeljenje za borbu protiv trgovine ljudima**

**Bulevar Svetog Petra Cetinjskog 2**

**81 000 Podgorica**

**sa napomenom**“Predlaganje kandidata za člana Tima za formalnu identifikaciju žrtava trgovine ljudima”**, u roku od deset (10) dana od dana objavljivanja ovog poziva.**

Predlog kandidata/kinje za člana/icu Tima biće razmatran samo ukoliko je dostavljen uz svu potrebnu dokumentaciju i u naznačenom roku.

Ministarstvo unutrašnjih poslova će u roku od sedam (7) dana od dana isteka roka za dostavljanje predloga na svojoj internet stranici i portalu e-uprave objaviti listu predstavnika/ca nevladinih organizacija sa nazivima nevladinih organizacija koje su ih predložile, a koje su ispunile gore navedene uslove.

Uz tu listu, Ministarstvo unutrašnjih poslova objavljuje spisak nevladinih organizacija koje nisu dostavile uredne i potpune predloge, odnosno koje ne ispunjavaju tražene uslove ili su predložile predstavnika/cu nevladine organizacije koji ne ispunjava kriterijume propisane ovim pozivom.

Ministar unutrašnjih poslova će u roku od pet (5) dana od objave liste predstavnika/ca NVO koji/e su predloženi/e za člana/icu Tima za formalnu identifikaciju žrtava trgovine ljudima izabrati predstvanika/cu za koga/ju je dostavljeno najviše preloga nevladinih organizacija.

U slučaju da za dva ili iviše predstvanika/ca nevladinih organizacija koji/e ispunjavaju uslove ovog poziva, bude dostavljen jednak broj predloga nevladinih organzacija koje su ispunile uslove iz ovog poziva, izbor prestavnika/ce nevladinih organizacija u Timu vrši Ministar unutrašnjih poslova.

 **MINISTAR**

 **Mevludin Nuhodžić**

 \_\_\_\_\_\_\_\_\_\_\_\_\_\_\_\_\_\_